同張明府登凌風亭懷韓無咎
作者：朱熹
朝代：宋

paragraphs: 日夕和風至，西山淡無姿。
危亭極遠眺，勝處良在茲。
憶昔韓令尹，青雲乃心期。
鞿覊不得騁，發此胸中奇。
前瞻千仞岡，俯視萬頃陂。
神襟一以曠，我志浩渺瀰。
飛車越滄浪，天風振裳衣。
懷哉此焉薄，問訊無邊辭。
今公豈不佳，宮商似前徽。
相携岸晚幘，共此長相思。